OpenLLM-France/wikimedia huggingface dataset:
# Synasellus meirelesi

Synasellus meirelesi és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J.M., 1959. Le genre Synasellus et ses especes. Publicações do Instituto de Zoologia "Dr Augusto Nobre" 71:1–72.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Sabile

Sabile (en alemany: Zabeln) és un poble del municipi de Talsi, a l'oest de Letònia i localitzat a la regió històrica de Curlàndia.

## Història

Sabile va ser esmentat per primera vegada a les cròniques de 1253. A partir del segle xiv al segle xvi, va ser el lloc d'un castell pertanyent a l'Orde Livonià amb un llogaret al seu entorn. Sabile es va convertir en ciutat el 1917.

## Vegeu també

* Localitats de Letònia
# Castell d'Ashtown

El Castell d'Ashtown és una mansió fortificada al Phoenix Park a Dublín, Irlanda. Estava ocult entre les muralles d'una construcció més recent i més gran que la va estar fent servir el nunci papal fins al 1978. En aquesta època, la construcció més moderna era estructuralment irreparable a causa de la putrefacció per greus infiltracions i al demolir-la, es va descobrir el castell. Ara ha estat restaurat i forma part del Centre de visitants del Phoenix Park. Es creu que originàriament data de l'any 1430 en estar construït amb dimensions conformes a la política de govern de l'època en la qual es va oferir 10 lliures a aquests que es construïssin la seva pròpia fortificació. Posteriorment va ser incorporat en la construcció de la casa de camp d'Ashtown que es va destinar a servir com seu oficial pel sotasecretariat de 1782.

## Referències

* ↑ «Parque Phoenix, un parque histórico nacional» (en castellà). Heritage Ireland, 2010. [Consulta: 15 febrer 2013].
# Centro Andaluz de Ciencia y Tecnología Marinas

El Centro Andaluz de Ciencia y Tecnología Marinas (CACYTMAR) és un institut de recerca mixt que depèn de la Universitat de Cadis i de la Conselleria d'Educació i Ciència de la Junta d'Andalusia, situat al campus de Puerto Real, a la província de Cadis.

## Referències

* ↑ Monguió, Fernando Pérez «Cádiz tendrá en breve un centro de investigación de la vid y otro de ciencias del mar» (en castellà). El País [Madrid], 23-03-1999. ISSN: 1134-6582.
* ↑ «Las Universidades públicas andaluzas impartirán el próximo curso 19 nuevos títulos de master» (en castellà). Junta de Andalucía. Consejería de Universidad, Investigación e Innovación, 01-07-2016. [Consulta: 28 octubre 2023].
* ↑ «El Centro Andaluz de Ciencias y Tecnologías Marinas acoge desde mañana una reunión de expertos en investigaciones antárticas» (en castellà). La Voz de Cádiz, 22-01-2006. [Consulta: 28 octubre 2023].

## Enllaços externs

* Centro Andaluz de Ciencia y Tecnología Marinas - Lloc web oficial
# Parc Municipal de Benicalap

El parc de Benicalap és un jardí públic urbà situat al barri de Benicalap, al nord-oest de la ciutat de València.

## Història

Els terrenys on se situa el parc pertanyien anteriorment al ministeri d'Agricultura, a on tenia una estació d'horticultura dedicada a la investigació i experimentació. L'Ajuntament de València va adquirir els terrenys l'any 1975 per a la creació d'un parc, però no va ser fins a 1981 quan va començar la seua construcció. L'any 1984 l'alcalde de la ciutat en eixe moment, Ricard Pérez Casado, va inaugurar el parc.

## Localització

El parc es troba al nord-oest de la ciutat, situat al barri de Benicalap entre l'avinguda de Burjassot a l'oest, i el carrer de l'Alqueria dels Moros al nord, el carrer Louis Braille al sud i el carrer Francisco Morote Greus a l'oest. El parc toca a Benicalap a l'est i sud, a la Ciutat Fallera al nord i està molt a prop de llindar amb Burjassot a l'oest. És l'únic jardí de grans proporcions del barri de Benicalap.

## Infraestructures

El parc de Benicalap, a més de la seua àmpla zona enjardinada, compta amb una piscina descoberta de grans proporcions, un camp de futbol de gespa artificial, pistes de tennis i frontó, dos camps de futbet, i zona per jugar a bitlles. Afegit a les diverses zones esportives hi ha zones de joc infantil, entre les quals cal destacar la Casa de Tarzan (una casa dalt d'un arbre de grans proporcions, ara mateix inutilitzada per la seua perillositat) i el tobogan gegant (un gran tobogan amb uns 10 metres de caiguda i 30 metres d'amplària). També compta amb un teatre a l'aire lliure. A més a més, disposa de dues estacions de tramvia, la de Florista i la de Palau de Congressos.
En total, la superfície del parc són 80.000 metres ².

## Zona enjardinada

La major part del parc està compost per la zona enjardinada. A la seua construcció es van utilitzar tècniques noves para la seua època, tant a la jardineria com als sistemes de manteniment.
El jardí es basa en dos tossals d'una alçària considerable, dels que baixen dos torrents d'aigua. El torrent sud acaba a un xicotet llac, i compta amb una passarel·la-pont que el creua. El torrent nord compta amb una cascada per baix la qual passa un camí. Per la part interior dels tossals hi ha diversos camins que els creuen, tots ells de terra. A aquesta zona hi ha una gran quantitat d'arbres de grans proporcions, donant una sensació de bosc.
Rodejant els dos tossals hi ha un camí de llambordes, que fa de passeig central del parc, i a més comunica les tres portes principals d'aquest. A la part exterior del passeig es poden trobar més zones verdes, a més d'un roserar. Aquestes zones exteriors tenen menys frondositat que les interiors, i es poden trobar ha diversos templets i construccions diverses.

## Enllaços externs

* Pàgina de l'Ajuntament de València sobre el parc
Geografia urbana de la ciutat de València :
# Hermann Ebbinghaus

Hermann Ebbinghaus (1850-1909) fou un psicòleg alemany que destacà per les seves aportacions al coneixement de la memòria humana i la introducció dels experiments seguint el mètode científic en psicologia.

## Vida

Fill d'un pròsper comerciant luterà, va dedicidir de ben jove estudiar filosofia. A la universitat va apropar-se també a la història, la lingüística i la cultura clàssica, fins que es va consagrar a la naixent psicologia. Treballà sempre com a professor excepte un període de guerra. Morí de pneumònia

## Pensament

Va demostrar experimentalment que existeix l'anomenada corba d'aprenentatge, és a dir que allò que s'aprèn s'accelera al principi, augmenta a poc a poc i es pot mantenir si hi ha repeticions de les dades, perquè si no cau en l'oblit. També va avançar el concepte d'aprenentatge significatiu, en veure que connectant patrons sil·làbics amb paraules ja conegudes es memoritzaven més de pressa.
Va lligar la memòria a l'inconscient, afirmant que hi ha coses que es retenen fins i tot si després no es poden recuperar. Una prova seria que la segona memorització d'un llistat després d'haver-lo oblidat és més ràpida que la primera.
Una altra aportació fou els exercicis de completar sèries per mesurar les capacitats, posteriorment usats en els tests per determinar el quocient intel·lectual.

## Llegat

Influí fortament en William James i Alfred Binet, entre d'altres.
En el seu honor es va batejar una il·lusió òptica amb el nom d'Il·lusió d'Ebbinghaus, perquè ell fou el primer a descriure-la. Aquesta consisteix a veure com desiguals en mida dues formes en funció del seu context.
# Brás de Albuquerque

Alfonso Brás de Albuquerque (c. 1501, Alhandra - 1581, Lisboa) fou un escriptor i humanista portuguès, fill primogènit d'Afonso de Albuquerque.

## Biografia

Manuel I de Portugal, en memòria del seu il·lustre pare, a qui considerava àdhuc com un amic, li afegí el nom d'Afonso. Fou educat pels monjos de Santo Elói, i adquirí una gran cultura humanista. Fou encarregat de la Hisenda, membre directiu de la Santa Casa de Misericòrdia i president del Senat de Lisboa.
El 1521, amb vint anys, es desplaçà a Itàlia amb la comitiva de Beatriu de Portugal i d'Aragó. El 1557 publicà els seus Comentários do Grande Afonso de Albuquerque, basant-se en les cartes que li havia enviat el seu pare durant la seva estada a l'Índia. El llibre dona una perspectiva sòbria i profunda de la societat portuguesa a l'Índia.

## Referències

* 1 2 «Brás de Albuquerque». Gran Enciclopèdia Catalana. Barcelona: Grup Enciclopèdia Catalana.
* ↑ «Casa dos Bicos, um dos mais inusitados patrimônios arquitetônicos de Lisboa» (en portuguès). besisluxe.com. [Consulta: 23 juliol 2023].
# Torrent del Comal dels Lladres

El Torrent del Comal dels Lladres és un torrent de la conca de Calonge a Catalunya que neix a Calonge (Baix Empordà).
Neix a uns 300 metres d'altitud a la serra de l'Escorpí al vessant sud del Puig Dalmau i desemboca uns 234 metres més avall a la Riera dels Molins, tot just davant de la frontera amb Romanyà de la Selva. A prop de la desembocadura es troba una de les dues rescloses que alimentaven el Molí de Mesamunt fins a l'inici del segle xx.

## Referències

* ↑ Mapes, Barcelona, Institut Cartogràfic de Catalunya, Consultat el 2 de gener de 2012,
* ↑ AA.VV., La vall dels Molins: el sender de l'aigua, Calonge, Ajuntament de Calonge, 2005, pàgina 13
# Synasellus serranus

Synasellus serranus és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J. M., 1967. Trois Synasellus (Crust., Isopoda) nouveaux du Portugal: Synasellus serranus sp. nov. Synasellus nobrei sp. nov. Synasellus minutus sp. nov. Anais da Faculdade de Ciencias Universidade do Porto 50 (3–4): 301–324.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Sabin Bilbao Bolumburu

Sabin Bilbao Bolumburu (Loiu, 16 de gener de 1960) és un exfutbolista basc, que ocupava la posició de defensa.

## Trajectòria

Va començar a destacar a principis dels 80 a l'Erandio Club, de la Segona B. A la 84/85 marxa al Deportivo Alavés, on roman dues temporades abans de recalar al Sestao SC, ja a la Segona Divisió. L'estiu de 1989 s'incorpora al Deportivo de La Corunya.
Va pujar amb el Deportivo de La Corunya a primera divisió a la temporada 90/91. A la màxima categoria, va ser titular la temporada 91/92, tot jugant 33 partits i marcant un gol, el primer del conjunt gallec en el seu retorn a la màxima categoria. A la següent, la seua darrere a La Corunya, va caure a la suplència, tot jugant només tres partits. Militaria la temporada 93/94 al Granada CF.

## Enllaços externs

* Fitxa del jugador
# Catedral de Skara

La catedral de Skara (en suec: Skara domkyrka) és una església catedral situada a la ciutat sueca de Skara. És seu del bisbe de l'Església de Suècia a la Diòcesi de Skara. La seva història començà a ser traçada al segle xi, tot i que no començà a ser citada sovint fins al segle xiii. L'Església té una cripta medieval, que va ser trobada el 1949, després d'haver dut a terme excavacions sota les pedres del segle xiii. A la cripta s'hi va trobar una sepultura que contenia un esquelet.
L'església fa 65 metres de llarg, i les torres assoleixen una alçada de 63 metres.

## Galeria

* Torres
* Nau
* Entrada nord. L'escultura del portal és Sant Pau
* Estàtues dels quatre profetes, pòrtic sud
* Làpida del bisbe Olof Svensson Fristadius, mort el 1654
* Relleus en pedra, vers el 1100.
# Changes (pel·lícula)

Changes és una pel·lícula dramàtica estatunidenca del 1969 dirigida i produïda per Hall Bartlett. Va formar part de la selecció oficial del Festival Internacional de Cinema de Sant Sebastià 1969.

## Argument

Ambientada als anys seixanta, la pel·lícula segueix al personatge principal Kent (Kent Lane), mentre viatja per la costa de Califòrnia. Mentre va a la deriva, recorda la seva antiga xicota conflictiva, Bobbi (Manuela Thiess) que es va suïcidar després de trencar la seva relació. Durant els seus viatges es troba amb diferents dones. Tanmateix, es mou tant que no pot trobar un sentit a la seva vida.

## Repartiment

* Kent Lane.....Kent
* Michele Carey…..Julie
* Jack Albertson…..Pare de Kent
* Manuela Thiess.....Bobbi
* Marcia Strassman…..Kristine
* Bill Kelly.....Sammy
* Tom Holland.....Roommate
* Kenneth Washington…..Black Motorist
* Emory Parnell….Man Seated at Lunchcounter

## Banda sonora

La pel·lícula inclou dues cançons de l'àlbum de Tim Buckley Goodbye and Hello a la seva banda sonora.

## Referències

* 1 2 «Changes». A: VideoHound's Golden Movie Retriever. Gale, 2008 [Consulta: 15 juny 2020]. Arxivat 2017-12-01 a Wayback Machine.
* ↑ Destemplada «autocrítica» del comunismo checo y una estimable película española, La Vanguardia, 24 de juny de 1969
# Oña

Oña és un municipi de la província de Burgos, a la comunitat autònoma de Castella i Lleó. Està format per les entitats locals menors de Barcina de los Montes, Bentretea, Castellanos de Bureba, Cereceda, Cornudilla, Hermosilla, La Molina del Portillo del Busto, La Parte de Bureba, Penches, Pino de Bureba, Terminón, Villanueva de los Montes i Zangández; la localitat de La Aldea del Portillo del Busto i el despoblat de Tamayo.

## Demografia

Evolució demogràfica :
| 1991 | 1996 | 2001 | 2004 |
| 1945 | 1798 | 1481 | 1485 |

## Personatges il·lustres

* Fray Andrés de Olmos, (Oña c. 1480 - Tampico, Mèxic 8 d'octubre de 1571), fou el primer a escriure una gramàtica en nàhuatl.
* Janfri Topera, actor.
# Hip-house

El hip-house, també conegut com a house rap, és una barreja de música house i hip-hop que va sorgir durant la dècada del 1980 a Nova York i Chicago. No obstant això, la primera cançó de hip-house va ser "Rok da House" dels productors britànics The Beatmasters amb les raperes The Cookie Crew, de la mateixa nacionalitat. Després arribaria "I'll House You" de Jungle Brothers (encara que això no està indicat en l'àlbum, aquest tema està vista generalment com una col·laboració entre el productor novaiorquès Todd Terry i Jungle Brothers). Després de "I'll House You", artistes a Chicago, la casa de la música house, van començar a produir les seves pròpies cançons de hip house.
# Bosc Tort

El Bosc Tort (polonès: Krzywy Las), és un bosc amb pins de forma estranya localitzat a fora de Nowe Czarnowo a prop de la ciutat de Gryfino, de Pomerània Occidental, Polònia.
Aquest bosc amb 400 pins va ser plantat l'any 1930, quan encara es trobava a la província Germana de Pomerània.
Cada pi es corba bruscament cap al Nord just a sobre del sòl i torna a corbar-se cap amunt després d'una excursió lateral de 1 a 3 metres. Es creu que es va fer servir alguna mena de tècnica o eina humana per fer als pins créixer d'aquesta manera però actualment es desconeixen tant els motius com el mètode. S'ha especulat que els arbres es van corbar d'aquesta manera per crear fusta corba natural per fer servir en mobles o barques. D'altres suggereixen la possibilitat que una Tempesta de neu podria haver corbat els arbres d'aquesta forma, però avui dia ningú sap que va passar-li als pins.

## Referències

* ↑ «Wyborcza.pl» (en polonès). [Consulta: 20 setembre 2019].
* 1 2 Klein, Joanna «In Poland's Crooked Forest, a Mystery With No Straight Answer» (en anglès). The New York Times, 31-03-2017. ISSN: 0362-4331.
* ↑ Times, The New York «Puzzle in Poland: Who Bent the Trees?» (en anglès). The New York Times. ISSN: 0362-4331.
# Torrent del Castelló

El torrent del Castelló és un curs d'aigua del Vallès Occidental que neix als vessant occidentals del turó Gentil, a Castellar del Vallès. Després de recórrer 3,1 km desemboca al riu Ripoll a prop del nucli de població de les Arenes.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Tenesme

«Tenesme» té aquests significats:
Tenesme pot referir-se a:
* Tenesme rectal - un símptoma clínic, on hi ha una sensació de necessitat constant i molesta de defecar, fins i tot amb el còlon buit. Quan la paraula "tenesme" s'utilitza per si sola, això sol ser el que vol dir.
* Tenesme urinari - un símptoma clínic, on hi ha una sensació de necessitat constant d'orinar, fins i tot amb la bufeta buida.
# Cascades Kalandula

Les cascades Kalandula (antigament cascades Duc de Bragança) són unes cascades situades al municipi de Kalandula, província de Malanje (Angola).
Es troben al riu Lucala; tenen 105 metres d'alçada i 400 metres d'ample. Són una de les majors caigudes d'aigua per volum a Àfrica i les segones més altes d'Àfrica. La distància de la capital, Luanda, és de 360 km.
Fins al 1975, l'any que marca la fi del domini portuguès sobre Angola, eren conegudes com les «cascades del Duc de Bragança» (en portuguès, Quedas do Duque de Bragança).

## Galeria d'imatges

* Visita a les cascades Kalandula (estació seca)
* Benvinguda a les cascades Kalandula
* Acostant-se a la zona de les cascades Kalandula (estació seca)
* L'aigua ve de tots costats
* L'aigua flueix a través de les roques fins a la vora de les cascades
* A la vora de les cascades
* Amples rierols d'aigua caient pel cingle
* Les cascades en realitat són una pedrera
* Polvorització d'aigua sobre els arbusts i roques
* Una vista més propera a les terrasses formades per les caigudes d'aigua
* El riu Lucala continua per la plana després de la cascada Kalandula
* Hi ha llocs per a visitants a banda i banda del congost que formen les cascades Kalandula
* Final de la visita a les cascades sobre les roques rentades per les abundants aigües que flueixen durant la temporada humida. Aquesta visita es va realitzar durant la temporada seca, «Kacimbo» com diuen els angolenys

## Referències

* ↑ Stead, Mike & Rorison, Sean. Angola the Bradt Travel Guide. Bradt Travel Guides Ltd, 2009, p. 247
* ↑ Malanje-Angola.com Arxivat 2008-09-14 a Wayback Machine. (portuguès)
* ↑ Kalandula Falls Arxivat 2010-12-01 a Wayback Machine. world-waterfalls.com

## Vegeu també

* Llista de cascades.
# Changesita-(Y)

La changesita–(Y) és un mineral de la classe dels fosfats que pertany al grup de la merril·lita. Rep el nom de Chang'e, la deessa de la Lluna a la mitologia xinesa.

## Característiques

La changesita–(Y) és un fosfat de fórmula química (Ca₈Y)◻Fe²⁺(PO₄)₇. Va ser aprovada com a espècie vàlida per l'Associació Mineralògica Internacional l'any 2022 i publicada en el mes de febrer de 2024. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques dels Observatoris Astronòmics Nacionals de l'Acadèmia Xinesa de Ciències (Pequín, Xina), amb el número de catàleg: CE5C0600YJFM002GP.

## Formació i jaciments

Va ser descoberta a les mostres recollides al lloc d'allunatge del Chang'e 5, a l'Oceanus Procellarum (La Lluna), en forma de cristalls columnars transparents i incolors que es troben en partícules de basalt lunar. El Chang'e 5 es va enlairar el 24 de novembre de 2020 i va arribar al satèl·lit de la Terra l'1 de desembre. Després de recollir van recollir gairebé 2 quilos de mostres, va aterrar al nostre planeta el 17 de desembre. Aquesta espècie mineral no ha estat trobada en cap lloc a la Terra.

## Referències

* ↑ «Changesite–(Y)» (en anglès). Mindat. [Consulta: 2 novembre 2022].
* ↑ Yang, Jing; Du, Wei «High-pressure minerals and new lunar mineral changesite-(Y) in Chang’e-5 regolith». Matter and Radiation at Extremes, 9, 2, 06-02-2024. DOI: https://doi.org/10.1063/5.0148784 [Consulta: 16 febrer 2024].
* ↑ «Chang'e 5 landing site, Oceanus Procellarum (Ocean of Storms), The Moon». Mindat. [Consulta: 3 novembre 2022].
# Hiparc

«Hiparc» té aquests significats:
* Hiparc (càrrec), càrrec militar a l'antiga Grècia
* Biografies:
** Hiparc (tirà), tirà d'Atenes, fill de Pisístrat i germà d'Híppies
** Hiparc (llibert), llibert de Marc Antoni
** Hiparc (poeta), poeta còmic atenenc
** Hiparc (escriptor), escriptor grec egipci
** Hiparc de Colarges, membre de la dinastia dels pisistràtides
** Hiparc d'Eubea, tirà d'Erètria
** Hiparc de Nicea, astrònom i matemàtic
** Hiparc de Tebes, filòsof pitagòric
# Tocro de Veneçuela

El tocro de Veneçuela (Odontophorus columbianus) és una espècie d'ocell de la família dels odontofòrids (Odontophoridae) que habita la selva humida de les muntanyes, 1300-2400 m de l'oest i nord de Veneçuela.

## Referències

* ↑ «Tocro de Veneçuela». Cercaterm. TERMCAT, Centre de Terminologia. Rev. 11 octubre 2024(català)
# Tanana (desambiguació)

«Tanana» té aquests significats:

## Geografia

* Riu Tanana, riu d'Alaska, afluent del riu Yukon
* Tanana, població d'Alaska
# Sabin (cràter)

Sabin és un cràter d'impacte en el planeta Venus de 33,1 km de diàmetre. Porta el nom de Florence Sabin (1871-1953), investigadora mèdica estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Sabin». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cascades Kagera

Les cascades Kagera o cascades de Karera són un conjunt d'espectaculars cascades situades al sud-est de Burundi, al sud de Rutana. Les cascades ocupen més de 142 hectàrees, formades per sis caigudes d'aigua dividides en tres nivells.

## Descripció de la zona

En un primer nivell, es troba una caiguda d'aigua principal subdividida en dues caigudes paral·leles d'una longitud estimada de 80 m que s'aboquen a una conca. Aquesta caiguda es compon de diverses caigudes d'aigua de diferents mides que baixen per dues plataformes. Una altra cascada més petita es troba a uns 50 m a l'oest d'aquesta caiguda principal. Les aigües d'aquestes dues caigudes convergeixen en un segon nivell per formar la tercera cascada que s'aboca a la vall.

## Patrimoni mundial

Aquesta cascada, junt a la falla Nyakazu, van ser afegits al UNESCO World Heritage (Patrimoni Mundial de la UNESCO) el 9 de maig de 2007, en la categoria mixta «Cultural & Natural».

## Referències

* 1 2 3 Les cascades de Karera i la falla Nyakazu. Centre UNESCO del patrimoni mundial (anglès)

## Bibliografia

* Fitzpatrick, M; Parkinson, T; Ray, N. East Africa. (en anglès), 2006.

## Vegeu també

* Llista de cascades